हम दोनों पति पत्नि राजेंद्र माहेश्वरी एवं अरुणा माहेश्वरी नारायणी दादी की करीब अट्ठारह वर्ष से पूजा अर्चना कर रहे हैं। हम दोनों की शादी को करीब ढाई वर्ष बीत चुका था एवं हमे संतान सुख की प्राप्ति नहीं हुई थी। अधिकांश डॉक्टर्स की यही राय थी कि हमें कभी भी संतान सुख प्राप्त नहीं हो सकता। एक रात मुझे स्वप्न में विशेष अनुभूति द्वारा नथ दर्शन हुआ। हमने किसी पंडित जी से इस स्वप्न के बारे में बताया तो उन्होंने कहा कि आपको झुंझुनू वाली नारायणी दादी के दर्शन हुए हैं अतः आप झुंझुनू जाकर वहाँ उनके दर्शन कर अपनी मनोकामना रखें आपकी मनोकामना दादी अवश्य पूरी करेगी। कुछ दिन बाद हम दर्शन करने झुंझुनू गए वहाँ जाकर दादी से प्रार्थना की कि हे दादी जीवन में धन दौलत का तो आना जाना लगा रहता है परन्तु संतान सुख नहीं मिला तो जीवन निराशाजनक हो जाएगा। नारायणी दादी ने हमारी ऐसी सुनी कि सभी डॉक्टर्स कि राय झुठलाते हुए हमे दसवे महीने में ही एक पुत्र रत्न की प्राप्ति हुई। उस दिन से आज तक उनकी कृपा से मंगल ही मंगल हो रहा है।